Bane Andrejev
<s>Bane Andrejev (; Veles, 12. avgust 1905 — Beograd, 5. novembar 1980), učesnik Narodnooslobodilačke borbe i društveno-politički radnik FNR Jugoslavije.</s>

<s>Biografija 
Rođen je 12. avgusta 1905. godine u Velesu.</s>

<s>Član Saveza komunističke omladine Jugoslavije postao je 1922, a Komunističke partije Jugoslavije 1923. godine.</s><s>Godine 1924. postao je član Mesnog komiteta KPJ za Veles i Pokrajinskog komiteta SKOJ-a za Makedoniju.</s><s>Učestvovao je kao delegat na Pokrajinskoj konferenciji SKOJ za Makedoniju i 1926. godine izbran za člana Centralnog komiteta SKOJ-a.</s>

<s>Studirao je na Beogradskom univerzitetu.</s><s>Za vreme studija bio je, takođe, aktivan u SKOJ-u i revolucionarsnom studentskom pokretu.</s><s>Januara 1929. godina, posle uvođenja Šestojanuarske diktature, uhapšen je u velikoj provali komunista u Beogradu.</s><s>Izveden je pred Državni sud za zaštitu države i osuđen na 15 godina zatvora.</s><s>Kaznu je izdržavao u zatvorima u Lepoglavi i Sremskoj Mitrovici.</s>

<s>Avgusta 1941. godine, nalazio se u grupi od 32 robijaša komunista, koji su 22. avgusta pobegli iz sremskomitrovačkog zatvora.</s><s>Posle bega iz zatvora, kratko vreme se, sa ostalim robijašima, nalazio u partizanima na Fruškoj gori.</s><s>Potom je, sa jednim delom, bivših robijaša, prešao u Srbiju.</s><s>Tamo je, septembra 1941. godine, upućen u Makedoniju, da radi na pripremama ustanka.</s>

<s>Posle hapšenja, Lazara Koliševskog, 6. novembra 1941. godine, Bane je preuzeo rukovođenje Pokrajinskim komitetom KPJ za Makedoniju.</s><s>Od novembra 1941. do maja 1942. godine bio je politički sekretar PK KPJ za Makedoniju.</s><s>Godine 1943. uhapšen je, od strane bugarske policije u Bitolju i interniran u selo Šijakovo, u severnoj Bugarskoj.</s>

<s>Marta 1943. godine, kada je osnovana Komunistička partija Makedonije, izabran je za člana Centralnog komiteta.</s><s>Godine 1944. izabran je za političkog komesara Glavnog štaba NOV i PO Makedonije, delegata ASNOM-a i člana AVNOJ-a.</s>

<s>Marta 1945. godine, kada je formirana Privrmena vlada Demokratske federativne Jugoslavije, Bane je postavljen za ministra rudarstva.</s><s>Na izborima za Ustavotvornu skupštinu, novembra 1945. godine, izabran je za narodnog poslanika.</s><s>Posle formiranja prve Vlade FNRJ, ponovo je izabran za ministra rudarstva.</s>

<s>Na Petom kongresu KPJ, održanom juna 1948. godine u Beogradu, bio je kandidat za člana Centralnog komiteta.</s><s>Decembra 1949. godine, zbog podrške politike Sovjetskog Saveza i Rezolucije Informbiroa, isključen je iz KPJ i razrešen svih političkih funkcija.</s>

<s>Kasnije je ponovo primljen u članstvo Saveza komunista, ali se nije aktivno bavio politikom.</s><s>Radio je u Institutu za ekonomska istraživanja Socijalističke Republike Srbije.</s><s>Umro je 5. novembra 1980. godine u Beogradu.</s>

<s>Literatura 
 Enciklopedija Jugoslavije (knjiga prva).</s><s>„Jugoslovenski leksikografski zavod“, Zagreb 1955. godina.</s>

<s>Makedonski komunisti
Politički zatvorenici (komunisti)
Vijećnici AVNOJ-a
Jugoslavenski partizani
Politički komesari NOVJ
Makedonija u Narodnooslobodilačkoj borbi
Ministri SFR Jugoslavije
Beg iz sremskomitrovačkog zatvora
Biografije, Veles</s>

